Mand reddet op af vandet i Sæby Havn onsdag formiddag.

Et ægtepar opdagede onsdag formiddag en mand der var faldet i vandet i Sæby Havn. Det oplyser Saeby Avis. Ægteparret fik tilkaldt en elektriker, der befandt sig i nærheden. Elektrikeren fik bjærget manden og bugseret ham ind i sin firmabil. Her ventede de på den tilkaldte ambulance. Falckredderne oplyste at den bjærgede mand havde en kropstemperatur på omkring 30 grader. Havde han opholdt sig i vandet ret meget længere, ville han have været i overhængende livsfare.